《秋夕叶而章过饮小园有赠》
明代·李之世

槐竹互参差，窥林得月迟。閒庭青霭合，荒径碧苔滋。

浊酒汎篱菊，清霜摘野葵。相逢无约束，潦倒是襟期。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。